SLUŽBENI GLASNIK GRADA DUBROVNIKA

Broj 12. Godina LIX

Dubrovnik, 15. rujna 2022. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADONAČELNIK

131. Rješenje o imenovanju stalnog sastava Izbornog povjerenstva za provedbu izbora za članove vijeća jedinica mjesne samouprave Grada Dubrovnika

IZBORNO POVJERENSTVO ZA PROVEDBU IZBORA ZA ČLANOVE VIJEĆA JEDINICA MJESNE SAMOUPRAVE GRADA DUBROVNIKA

132. Upute o redoslijedu izbornih radnji i tijeku rokova po Odluci o izboru članova vijeća mjesnih odbora i gradskih kotareva

**GRADONAČELNIK**

**131**

Na temelju članka 21. Odluke o izboru članova vijeća mjesnih odbora i gradskih kotareva („Službeni glasnik Grada Dubrovnika“, broj 5/14) i članka 48. Statuta Grada Dubrovnika („Službeni glasnik Grada Dubrovnika“, broj 2/21), gradonačelnik Grada Dubrovnika donosi

**R J E Š E NJ E**

**o imenovanju stalnog sastava Izbornog povjerenstva za provedbu izbora za članove**

**Vijeća jedinica mjesne samouprave Grada Dubrovnika**

Članak 1.

U stalni sastav Izbornog povjerenstva za provedbu izbora za članova Vijeća jedinica mjesne samouprave Grada Dubrovnika (u daljnjem tekstu - Izborno povjerenstvo) imenuju se:

1. Nada Medović – predsjednica
2. Marija Urđević – potpredsjednica
3. Franjo Barišić – član
4. Suzana Benić – članica
5. Andrija Obad – član
6. Ruđer Michael Rapajić – član.

Članak 2.

Izborno povjerenstvo:

* skrbi se o zakonitoj pripravi i provođenju izbora za članove Vijeća,
* imenuje članove biračkog odbora,
* određuje biračka mjesta,
* nadzire rad biračkih odbora,
* obavlja sve tehničke pripreme za provođenje izbora za članove Vijeća,
* objavljuje koja su biračka mjesta određena, s naznakom koji birači imaju pravo glasovati na pojedinom mjestu, najkasnije tri dana prije izbora,
* na temelju pravovaljanog prijedloga sastavlja kandidacijske liste i zbirnu listu te ih objavljuje u lokalnom tjedniku i na uobičajenim oglasnim mjestima u svakoj jedinici mjesne samouprave,
* nadzire pravilnost izborne promidžbe,
* prikuplja i utvrđuje rezultate glasovanja na biračkim mjestima na područjima gradskih kotara tj. mjesnih odbora,
* objavljuje rezultate izbora za članove Vijeća,
* obavlja i druge poslove određene Odlukom i Zakonom.

Članak 3.

Predsjedniku, potpredsjedniku i članovima stalnog sastava Izbornog povjerenstva određuje se naknada u iznosu od 7.000,00 kuna neto po osobi.

Članak 4.

Ovo rješenje stupa na snagu danom donošenja, a objavit će se u „Službenom glasniku Grada Dubrovnika“.

KLASA: 007-01/22-02/12

URBROJ: 2117-1-01-22-1

Dubrovnik, 14. rujna 2022.

Gradonačelnik

**Mato Franković**, v. r.

----------------------------

**IZBORNO POVJERENSTVO ZA PROVEDBU IZBORA**

**ZA ČLANOVE VIJEĆA JEDINICA MJESNE SAMOUPRAVE**

**GRADA DUBROVNIKA**

**132**

Na temelju članka 23. Odluke o izboru članova vijeća mjesnih odbora i gradskih kotareva („Službeni glasnik Grada Dubrovnika“, broj 5/14.), Izborno povjerenstvo za provedbu izbora za članove vijeća jedinica mjesne samouprave Grada Dubrovnika, propisuje

**U P U T E**

**O REDOSLIJEDU IZBORNIH RADNJI I TIJEKU ROKOVA PO ODLUCI O IZBORU ČLANOVA VIJEĆA MJESNIH ODBORA I GRADSKIH KOTAREVA**

1. Gradsko vijeće Grada Dubrovnika donijelo je Odluku o raspisivanju izbora za članove vijeća mjesnih odbora i gradskih kotareva Grada Dubrovnika objavljenu u „Službenom glasniku Grada Dubrovnika“, broj 11/22. (dalje u tekstu : Odluka).

**Za dan izbora određuje se 6. studenog 2022. u vremenu od 07,00 do 19,00 sati.**

1. Rokovi teku od dana

**14. rujna 2022. godine od 00:00 sati**

1. Prijedlozi kandidacijskih lista za izbor članova vijeća jedinice mjesne samouprave moraju prispjeti nadležnom izbornom povjerenstvu najkasnije u roku od 14 dana od dana stupanja na snagu Odluke o raspisivanju izbora, dakle do

**28. rujna 2022. godine do 24:00 sata**

1. Nadležno izborno povjerenstvo sastavit će i u sjedištu jedinice mjesne samouprave za koju se članovi Vijeća biraju, objaviti sve pravovaljane predložene liste za izbor članova vijeća jedinice mjesne samouprave kao i zbirne liste na web stranici Grada Dubrovnika i u lokalnom tjedniku, i to u roku od 48 sati od isteka roka za kandidiranja, dakle do

**30. rujna 2022. godine do 24:00 sata**

1. Izborna promidžba počinje od dana objave zbirne kandidacijske liste, i traje zaključno

do 24 sata prije dana održavanja izbora, dakle do

**4. studenog 2022. godine do 24:00 sati**

1. Zabrana izborne promidžbe /izborna šutnja/, kao i svako objavljivanje prethodnih rezultata ili procjena rezultata izbora traje u tijeku cijelog dana koji prethodi održavanju izbora, kao i na dan održavanja izbora do zaključno 19,00 sati, dakle od:

**5. studenog 2022. godine od 00:00 sati do**

**6. studenog 2022. godine do 19:00 sati**

1. Političke stranke dužne su odrediti članove biračkog odbora i dostaviti njihova imena nadležnom izbornom povjerenstvu najkasnije 12 dana prije dana održavanja izbora, dakle do:

**25. listopada 2022. godine do 24:00 sata**

Ne odrede li ih, odnosno ukoliko prijedlog ne prispije nadležnom izbornom povjerenstvu,

nadležno izborno povjerenstvo samostalno će odrediti članove biračkog odbora.

1. Nadležno izborno povjerenstvo imenovat će članove biračkog odbora najkasnije 10 dana prije dana odražavanja izbora, dakle do:

**27. listopada 2022. godine do 24:00 sati**

1. Nadležno izborno povjerenstvo objavit će koje je biračko mjesto određeno, s naznakom koji birači imaju pravo glasovati na biračkom mjestu, najkasnije petnaest dana prije dana održavanja izbora, dakle najkasnije do:

**22. listopada 2022. godine do 24:00 sati**

1. Glasovanje traje neprekidno

**6. studenog 2022. godine od 07:00 do 19:00 sati**

Biralište se zatvara u 19.00 sati. Biračima koji su se zatekli na biračkom mjestu omogućit

će se glasovanje i nakon 19.00 sati.

1. Birački odbor mora dostaviti zapisnik o svom radu s ostalim izbornim materijalom nadležnom izbornom povjerenstvu najkasnije u roku od 12 sati od zatvaranja biračkog mjesta, dakle do

**7. studenog 2022. godine do 7:00 sati**

1. Nadležno izborno povjerenstvo utvrdit će rezultate glasovanja na biračkom mjestu najkasnije u roku od 24 sata od zatvaranja birališta, dakle do:

**8. studenog 2022. godine do 19:00 sati**

1. Kad nadležno izborno povjerenstvo utvrdi rezultate glasovanja za članove vijeća jedinica mjesne samouprave, bez odgode će objaviti rezultate izbora sukladno zapisnicima o radu.
2. Zaštita izbornog prava ostvaruje se u skladu s odredbama članka 41. do članka 46. Odluke.
3. Prijedlozi kandidacijskih lista dostavljaju se Izbornom povjerenstvu na propisanom obrascu, a iste je potrebno dostaviti i elektroničkim putem (word) na mail: [izbori2022@dubrovnik.hr](mailto:izbori2022@dubrovnik.hr)

Sjedište Izbornog povjerenstva Grada Dubrovnika je na adresi: Kneza Domagoja 1, Dubrovnik (prostorije Gradskog kotara Lapad).

Obrasci kandidacijskih lista mogu se dobiti u sjedištu Izbornog povjerenstva i na web stranicama Grada Dubrovnika.

Izborno povjerenstvo zaprimat će kandidacijske liste radnim danom od 10:00 do 12:00 sati, a 28. rujna 2022. od 8:00 do 24:00 sata.

Sve ostale informacije mogu se dobiti svaki radni dan na telefon broj: 020/351 842 i na mail: [izbori2022@dubrovnik.hr](mailto:izbori2022@dubrovnik.hr)

1. Ove upute objaviti će se u „Službenom glasniku Grada Dubrovnika“ i na službenim stranicama Grada Dubrovnika.

Dubrovnik, 15. rujna 2022.

Predsjednica Povjerenstva:

**Nada Medović**, dipl. iur., v. r.

---------------------------------------